‘กองทุนต่างชาติ’ เขย่าหุ้นร่วง
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดี 18 พ.ย. 2553
19 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดี 18 พ.ย. 2553 
โดย...นายกระทิง &amp; หญิงฟลอร์
 




หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดี 18 พ.ย. 2553
...ตลาดหุ้นคลายตกใจสงครามค่าเงิน จากที่ร่วงไปลึกกว่า 22 จุด เริ่มมีแรงซื้อทยอยเข้าตลาด ดัชนีค่อยๆ กระเตื้องขึ้นได้ วานนี้ปิด 990.13 จุด ลบ 10.60 จุด มูลค่าซื้อขาย 39,357 ล้านบาท
...ต่างชาติขายหนัก 3,459 ล้านบาท สถาบันขายหนัก 1,781 ล้านบาท ทั้งสองรายขายไม่หยุด ทำตลาดป่วนลง 
...กลุ่มพลังงาน และปิโตรเคมี ครอบครัว ปตท. (PTT) ยกทัพกลับตลาด ปลุกตลาดหุ้นฟื้น ที่มองกลัวตลาดจะลงไปเล่นต่ำกว่า 1,000 จุด แค่สั้นๆ ชั่วคราว ถ้าครอบครัวนี้มาเรียกแรงซื้อ (ฝรั่ง) ได้ไม่ยาก 
...หุ้นอินโดรามา เวนเจอร์ (IVL) ติดลมบน ลงมาก็มีแรงรับงัดราคาขึ้นไปได้เรื่อยๆ พื้นฐานธุรกิจเค้าดีจริง !!!!!
...หุ้นเสริมสุข (SSC) เนื้อหอม กลุ่มทุนใหญ่ใครๆ ก็จ้องเขมือบ งานนี้ถึงแม้ตัวตน “เสี่ยเจริญ สิริวัฒนภักดี” ยังไม่ยอมเผยออกมา แต่ก็มีสิทธิเป็นไปได้ไม่ได้ แม้ว่าปัญหาภายในระหว่างผู้ถือหุ้นใหญ่กับ SSC ยังวุ่นเรื่องคดีความเข้ามา 
...ใบสำคัญแสดงสิทธิซื้อหุ้นสามัญของ โซลูชั่นคอนเนอร์ฯ ชุดที่ 2 (SLC–W2) ปลอบใจผู้ถือหุ้น กำหนดวันซื้อขายศุกร์ 19 พ.ย.นี้ ราคาหุ้นแม่ SLC ขยับขึ้นมารับลูก 
...น้องใหม่ mai เนชั่น อินเตอร์เนชั่นแนล เอ็ดดูเทนเมนท์ (NINE) เบาหวิว โชว์ความประทับใจให้รายย่อย หุ้น IPO เปิดซื้อขายวันแรกราคาพุ่งฉิวๆ ไปถึง 4.10 บาท แล้วกดลงปิด 3.42 บาท แจกกำไรคนจอง (2.40) 1.02 บาท หรือ 42.5% 
...จีสตีล (GSTEEL) ปลด SP เปิดให้ซื้อขายราคาไม่แรงอย่างที่คาด มาแบบเรียบร้อยค่อยๆ กินทั้งวอลุม และมูลค่าซื้อขายแน่น อย่างนี้ได้เล่น (ลาก) กันยาวๆ 
...นาทีทองคนต้องการวอร์แรนต์ E (เอฟโวลูชั่นฯ) เหลือเวลาไม่กี่วันก่อน XW สัปดาห์หน้า 25 พ.ย. ดูราคาหุ้นแล้ว เชื่อว่าชวนให้เก็บวอร์แรนต์ ราคาขายแค่ 10 สตางค์ 
...หุ้นฟิล์มร้อนๆ คู่หูดูโอ “AJ–เอ.เจ.พลาสท์” และ PTL–โพลีเพล็กซ์ ยังเหนียว “เจ้ามือ” ทำสวนตลาดขึ้นมายืนปิดบวกโชว์ความแข็งแกร่งของราคา ท้าทายเกณฑ์แคชบาลานซ์ของตลาด